[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000001", "text": "Ekspozicio en la Universitato de Barcelono"}, {"text_idx": "#000002", "text": "La Centro de Rimedoj por la Lernado kaj la Esploro (CRAI) de la Filologia Biblioteko de la Universitato de Barcelono prezentas libro-ekspozicion organizitan danke al la kunlaboro kun Kataluna Esperanto-Asocio, okaze de la centa datreveno de la morto de Zamenhof. Plenigas la eksterajn kaj internajn montros\u0302rankojn de la biblioteko pli ol cent dokumentoj konsistigantaj parton de la heredaj\u0302o de cent tridek jaroj da eldonado en Esperanto, ekde la verkoj de Zamenhof, vortaroj kaj lernolibroj g\u0302is revuoj, bildstrioj kaj ilustritaj libroj por junuloj, tra vasta gamo de originala kaj tradukita literaturo."}, {"text_idx": "#000004", "text": "Kompletigas la ekspozicion ankau\u0306 virtuala ekspozicio en la kataluna lingvo kie la biografio de la iniciatoro de Esperanto estas prezentata per interaga templinio kune kun takso de lia heredigo en teksto de Rube\u0301n Ferna\u0301ndez Asensio, membro de Kataluna Esperanto-Asocio. Alia templinio pri la originoj de la esperantismo en Katalunio informas pri la agado esperantista kataluna, sufic\u0302e aktiva en la komenco de la 20a jarcento por fari Barcelonon sidejo de la 5a Universala Kongreso de Esperanto de 1909."}, {"text_idx": "#000005", "text": "La ekspozicio estas vizitebla de la 14 de aprilo, tago de la centjarig\u0302o, g\u0302is mezo de majo, en la enirejo de la Filologia Biblioteko de la Universitato de Barcelono (Placo Universitat, Gran Via de les Corts Catalanes 585). La enirhoroj estas de 8.30 g\u0302is 20.30, eniro estas senpaga kaj okazos ankau\u0306 gvidataj vizitoj."}, {"text_idx": "#000008", "text": "Ni uzas kuketojn por proponi al vi la plej bonan sperton en nia retejo.\nVi povas scii pli pri la kuketoj kiujn ni uzas au\u0306 senaktivigi ilin en parametroj"}, {"text_idx": "#000011", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]